**Вътрешната система за контрол на търговските марки**

Можете да използвате този документ като пример за това как да разработите и структурирате своята вътрешната система за контрол на търговските марки. Моля, имайте предвид, че това е примерен документ, въз основа на който да разработите свои собствени процедури, които да са приложими в конкретния случай на вашата компания и обхват на сертификация.

**ВАЖНО**

Този документ се предоставя от Preferred by Nature като общ пример за процедури по FSC Проследяване на продукцията. Представената в тези процедури фирма е измислена и специфичните подробности за системата са представени само като примери.

Тези примерни процедури са предназначени да ви помогнат при покриването на изискванията на FSC стандарта за Търговските марки (FSC-STD-50-001 V2.1), чрез предоставяне на пример, за това как може да бъде структурирана вътрешната система за контрол на търговските марки.

Това е помощно средство, което можете да използвате доброволно, като основа за разработването на вашите собствени специфични процедури. То не може да бъде използвано директно. Нужно е да разработите и приспособите ваши собствени процедури.

Използването на този документ не е задължително и не дава никаква гаранция или сигурност по отношение на нивото на съответствие на вашите действителни фирмени процедури.

Въпреки че положихме усилия да покрием изискванията на Приложение A от FSC-STD-50-001 версия 2.1, ние не гарантираме за пълнотата на тези процедури.

Преди да се използва вътрешна система за контрол на търговските марки система за вътрешен контрол, организацията трябва да демонстрира добро разбиране на въпросните изисквания, като подаде достатъчен брой последователни правилни искания за одобрение до сертифициращия орган за всеки вид предвидена употреба (напр. организации, контролиращи както етикетиране, така и промоционална употреба подават искания за всяка употреба по отделно). По преценка на сертифициращия орган се определя кога организацията е демонстрирала добри разбирания. Моля, имайте предвид, че се препоръчва онлайн курсът за обучение на FSC за търговските марки за притежатели на сертификати

Моля, имайте предвид че този документ трябва да бъде част или приложение към общите FSC процедури на вашата организация. За да може да се използва вътрешната система за контрол на търговските марки Организацията трябва да има към обхвата на сертификата си стандарт FSC-STD-50-001 v 2.1. Системата, с всички условия, посочени в приложение А на стандарта, трябва да бъде одобрена от сертифициращия орган, преди организацията да може да започне да я използва.

*ЗАБЕЛЕЖКА: Тези примерни процедури по FSC вътрешната система за контрол на търговските марки се предоставят до притежателите на сертификати по целия свят. Затова, в този документ се използва символът за търговска марка FSC TM. В много страни е приложим регистрираният символ за търговска марка ®. Може да се наложи да замените TM, използван в тези примерни процедури, като част от разработването на ваши собствени процедури.*

Нашата организация внедрява собствена система за контрол на търговските марки, за да гарантира, че всички търговски марки са одобрени преди да бъдат публикувани.

Нашата система обхваща **само използване на етикети върху продукта** и г-н Иванов носи цялостна отговорност за съответствието на организацията и за комуникацията с Preferred by Nature относно използването на търговски марки.

Г-н Николов и г-жа Кръстева са обучени за използване на FSC търговската марка и действат като вътрешни одобряващи за нашата Организация. Тяхната компетенция беше потвърдена и одобрена от Preferred by Nature.

Те ще издават вътрешни одобрения въз основа на тази система за управление. Също така, г-н Иванов ще предоставя годишни обучения за актуалната версия на нашите процедури, за да гарантира компетентността при прилагането на системата за контрол на използването на търговските марки.

Процедурата за одобрение на нова употреба на търговска марка **върху продукта** е:

* Изпратете имейл с прикачен файл на дизайна до Г-н Николов и г-жа Кръстева
* Тогава Г-н Николов и/илио г-жа Кръстева ще го разгледат и ще ви изпратят имейл с потвърждение
  + Темата на имейла ще бъде:

Номер на одобрението (3 цифри) CoC TMK ддммгг

* Всички наши одобрения се съхраняват в папка (FSC TMK approvals) в нашата ИТ система за минимум 5 години.

Преди всяко ново използване на **FSC търговски марки за промоционални цели**, г-н Иванов ще гарантира, че използването на търговската марка е одобрено външно от нашия сертифициращ орган Preferred by Nature.